另外，喺港鐵通車前市民來往黃埔同香港島、油麻地、旺角、深水埗等地，都需要經漆鹹道北、加士居道、紅磡海底隧道等幹道，喺繁忙時間飽受呢啲道路塞車之苦，加上巴士綫需要兜紅磡灣，令車程增加唔少，不過自從觀塘綫延綫通車之後，來往黃埔同各區嘅車程慳返唔少，令唔少市民已經逐漸改為乘搭港鐵出入黃埔一帶。